Document ID: 32009D0538

ODLOČBA KOMISIJE
z dne 10. julija 2009
o spremembi Odločbe št. 2008/456/ES o določitvi pravil za izvajanje Odločbe št. 574/2007/ES Evropskega parlamenta in Sveta o ustanovitvi Sklada za zunanje meje za obdobje 2007-2013 v okviru splošnega programa „Solidarnost in upravljanje migracijskih tokov“ glede sistemov upravljanja in nadzora držav članic, pravil za upravno in finančno upravljanje ter upravičenosti izdatkov za projekte, ki jih sofinancira Sklad
(notificirano pod dokumentarno številko C(2009) 5373)
(Besedilo v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku je edino verodostojno)
(2009/538/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe št. 574/2007/ES Evropskega parlamenta in Sveta o ustanovitvi Sklada za zunanje meje za obdobje 2007-2013 v okviru splošnega programa „Solidarnost in upravljanje migracijskih“ (1) ter zlasti člena 25 in člena 37(4) Odločbe,
ob upoštevanju naslednjega:
(1)
Glede na izkušnje po ustanovitvi sklada je primerno, da se podaljša obdobje upravičenosti letnih programov, da se državam članicam omogoči učinkovito izvajanje sklada in prilagoditev časovnega razporeda za predložitev končnega poročila o izvajanju letnega programa.
(2)
Primerno je tudi, da se prilagodi postopek za predložitev revidiranih letnih programov s strani držav članic.
(3)
V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o ustanovitvi Evropske skupnosti, je Danska Odločbo št. 574/2007/ES prenesla v svojo nacionalno zakonodajo in zato jo ta odločba zavezuje.
(4)
Ta odločba je del razvoja določb schengenskega pravnega reda, pri izvajanju katerih Združeno kraljestvo v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (2) ter poznejšim Sklepom Sveta 2004/926/ES z dne 22. decembra 2004 o izvajanju delov schengenskega pravnega reda s strani Združenega kraljestva Velike Britanije in Severne Irske (3) ne sodeluje. Odločba zato zanj ni zavezujoča in se zanj ne uporablja.
(5)
Ta odločba je del razvoja določb schengenskega pravnega reda, pri izvajanju katerih Irska v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (4), ne sodeluje. Odločba zato zanjo ni zavezujoča in se zanjo ne uporablja.
(6)
Kar zadeva Islandijo in Norveško, Odločba št. 574/2007/ES pomeni razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi teh dveh držav k izvajanju, uporabi in razvoju schengenskega pravnega reda (5), kar spada v področje iz točk A in B člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (6).
(7)
Kar zadeva Švico, Odločba št. 574/2007/ES pomeni razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi slednje k izvajanju, uporabi in razvoju schengenskega pravnega reda, kar spada v področja iz člena 4(1) sklepa Sveta o podpisu in o začasni uporabi nekaterih določb tega sporazuma v imenu Evropske skupnosti.
(8)
Ukrepi, predvideni s to odločbo, so v skladu z mnenjem skupnega odbora „Solidarnost in upravljanje migracijskih tokov“ -
SPREJELA NASLEDNJO ODLOČBO:
Člen 1
Odločba Komisije 2008/456/ES (7) se spremeni:
1.
Člen 23(1) se nadomesti z naslednjim:
„1. Da bi se lahko izvedla revizija letnega programa, ki ga je Komisija potrdila v skladu s členom 23(4) temeljnega akta, zadevne države članice predložijo Komisiji revidiran osnutek letnega programa najpozneje tri mesece pred koncem obdobja upravičenosti. Komisija pregleda in čim prej odobri revidiran letni program v skladu s postopkom, določenim v členu 23(4) temeljnega akta.“
2.
V točki 4.1 Priloge V v delu A se besede „Seznam vseh izterjav v teku na dan 30. junija leta N + 2 (N = leto tega letnega programa)“ zamenjajo z besedami „Seznam vseh izterjav v teku šest mesecev po izteku obdobja upravičenosti za izdatke“.
3.
V Prilogi XI se točka I.4.1 nadomesti z naslednjim:
„1.
Nastati morajo stroški, povezani s projektom, in izvršena morajo biti ustrezna plačila (razen za amortizacijo) po 1. januarju tistega leta, ki je navedeno v odločbi o financiranju, s katero se odobrijo letni programi držav članic. Obdobje upravičenosti traja do 30. junija leta N (8) + 2, kar pomeni, da morajo stroški, povezani s projektom, nastati pred tem datumom.
4.
V Prilogi XI se točka V.3 nadomesti z naslednjim:
„3.
Opraviti je treba dejavnosti, povezane s tehnično pomočjo, in izvršena morajo biti ustrezna plačila po 1. januarju tistega leta, ki je navedeno v odločbi o financiranju, s katero se odobrijo letni programi držav članic. Obdobje upravičenosti traja najmanj do roka za predložitev končnega poročila o izvajanju letnega programa.“
Člen 2
Ta odločba se uporablja za vse letne programe, za katere preostali znesek ni bil izplačan ob njihovem sprejetju.
Člen 3
Ta odločba je naslovljena na Kraljevino Belgijo, Republiko Bolgarijo, Češko republiko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Italijansko republiko, Republiko Ciper, Republiko Latvijo, Republiko Litvo, Veliko vojvodstvo Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Romunijo, Republiko Slovenijo, Slovaško republiko, Republiko Finsko in Kraljevino Švedsko.
V Bruslju, 10. julija 2009

Labels: 4
11
5
10
0
12
15